Държавен вестник, бр. 51, 2025 г., стр. 31

БРОЙ  51	
Д Ъ Р Ж А В Е Н  В Е С Т Н И К 	
СТР.  31   
Г л а в а  п е т а
МЕТОДИКА ЗА ИЗЧИСЛЯВАНЕ НА 
МАКСИМАЛНИЯ РАЗМЕР НА ТАКСИТЕ 
ЗА ОБЩ ФИНАНСОВ НАДЗОР
Чл. 70. С методиката за изчисляване на 
максималния размер, който Комисията за 
финансов надзор може да начисли на дадено 
лице, се регламентират редът и начинът за 
изчисляване на максималния размер на так­
сата за общ финансов надзор, който Комисия­
та за финансов надзор може да начисли на 
поднадзорните лица.
Чл. 71. При определяне размера на таксите 
за общ финансов надзор се вземат предвид:
1. сумата на прогнозните годишни разходи 
на Комисията, които са свързани пряко или 
косвено с надзорните є правомощия, функции 
и задачи по Закона за Комисията за финансов 
надзор;
2. размерът на разходите за предходната 
година на Комисията за изпълнението на 
дейностите, функциите и задачите, свързани 
с прилагане на правомощията по Закона за 
Комисията за финансов надзор;
3. общият размер на събраните приходи 
през предходната година от таксите за общ 
финансов надзор по Закона за Комисията за 
финансов надзор;
4. общият размер на събраните през пред­
ходната година такси по издаване на лицензи 
и разрешения за извършване на дейност, други 
разрешения и одобрения, вписвания и отпис­
вания от регистри, провеждане на изпити. 
Чл. 72. (1) Изчисляването на таксите за общ 
финансов надзор на лицата по чл. 30, ал. 1, 
т. 6, 14 – 16 се извършва по следната формула:
Такса за общ финансов надзор = фиксиран 
компонент + променлив компонент.
А = В + C
A = такса за общ финансов надзор;
B = фиксиран компонент;
C = променлив компонент.
C = К х L
К = ставка за определяне на таксата, 
посочена в чл. 40, ал. 5, чл. 39, ал. 2, чл. 43, 
ал. 6 и 7 и чл. 44, ал. 2;
L = данни от годишния финансов отчет 
(ГФО) на лицето за предходната година, а 
за инвестиционните посредници – данни от 
справката по чл. 43, ал. 1 от Наредба № 50 
от 30.03.2022 г. за капиталовата адекватност, 
ликвидността на инвестиционните посредници 
и осъществяването на надзор за спазването 
им (ДВ, бр. 27 от 2022 г.) за четвъртото три­
месечие на съответната година, с отчетна 
дата към 31 декември.
(2) Размерът на фиксирания компонент В 
се определя по следната формула:
В = b1 + b2 + b3 … + bn,
където b e съответното обстоятелство, 
за което даденото поднадзорно лице дължи 
фиксирана такса.
(3) Максималният размер на променли­
вия компонент Сmax се определя по следната 
формула:
,
където n е общият брой на поднадзорните 
лица от съответния вид.
Когато при изчислението се получи резултат 
Cmax > B, се приема, че Cmax = B. Ежегодно 
в срок до 30 април Комисията за финансов 
надзор обявява на своята интернет страница 
средноаритметичната стойност на общите 
приходи от дейността, получена при използ­
ването на посочената в тази алинея формула.
(4) Максималният размер на таксите за 
общ финансов надзор на управляващите дру­
жества и лицата, управляващи алтернативни 
инвестиционни фондове и управляваните от 
тях предприятия за колективно инвестиране, 
се изчислява по реда на глава трета, раздел V.
Чл. 73. (1) Изчисляването на таксите за 
общ финансов надзор на лицата по чл. 30, 
ал. 1, т. 25 се извършва по следната формула:
Такса за общ финансов надзор = фиксиран 
компонент + променлив компонент.
А = В + C
A = такса за общ финансов надзор;
B = фиксиран компонент;
C = променлив компонент.
C = К х L
К = коефициент за определяне на промен­
ливия компонент на таксата;
L = данни от годишните справки по чл. 126, 
ал. 1, т. 2 във връзка с чл. 125, ал. 1 и 2 от 
Кодекса за застраховането на лицето за пред­
ходната година.
(2) Коефициентът К представлява дела 
на лицето в общата съвкупност на всички 
местни застрахователи и презастрахователи 
през предходната година, разделен на 100. 
К = 1/n/100, където n е броят на всички 
местни застрахователи и презастрахователи.
(3) Коефициентът К не може да надвишава 
0,05 %.
Чл. 74. Изчисляването на таксите за общ 
финансов надзор на лицата по чл. 30, ал. 1, 
т. 29 се извършва по следната формула:
Такса за общ финансов надзор = фиксиран 
компонент + променлив компонент.
А = В + C